Tyd om CR na Beyerskloof te nooi | Netwerk24
Tyd om CR na Beyerskloof te nooi
Deur A. van Zyl, Kaapstad 01 Augustus 2020 00:00
As ek reg onthou, het van die land se voorste wynmense pres. Cyril Ramaphosa in April verlede jaar genooi om hulle op die wynplaas Beyerskloof by Stellenbosch toe te spreek.
En as my geheue my nie in die steek laat nie, het een van die land se bekendste wynmakers by dié drie uur lange geleentheid gesê die president is 'n gesalfde wat deur die Here aangewys is om die land te lei. Net soos Dawid in die Bybel gaan die president baie pragtige psalms skryf, het hy verder gesê, en bygevoeg hy gaan in die komende verkiesing vir die ANC stem.
Dalk is dit tyd vir 'n opvolgvergadering. Almal wat op daardie vergadering was, kan die gesalfde nooi om hulle te kom moed inpraat oor die ellende wat nou in die Kaapse wynland heers.